
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADSKO VIJEĆE



KLASA:  940-01/26-01/22 
URBROJ: 2140-5-01-26-3
Pregrada, 27. svibnja 2026.

Na temelju članka 6. stavka 2. Zakona o zakupu i kupoprodaji poslovnog prostora („Narodne novine“, broj 125/11, 64/15, 112/18, 123/24), članka 35. Zakona o  lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 32. Statuta Grada Pregrade („Službeni glasnik Krapinsko-zagorske županije“ broj 06/13, 17/13, 7/18, 16/18-pročišćeni tekst, 05/20, 8/21, 38/22, 40/23), Gradsko vijeće Grada Pregrade na 7. sjednici održanoj dana  27. svibnja 2026. godine donijelo je

ODLUKU
o izmjenama i dopunama Odluke
o zakupu i kupoprodaji poslovnog prostora

Članak 1.

U članku 8. Odluke o zakupu i kupoprodaji poslovnog prostora („Službeni glasnik Krapinsko-zagorske županije“, broj 23/16, 12/19) iza stavka 3. dodaju se stavci 4., 5., 6. i 7. kako slijedi:
Ako se na raspisani javni natječaj ne javi niti jedan ponuditelj ili nijedna pristigla ponuda nije pravovaljana, Grad Pregrada raspisat će ponovljeni javni natječaj.
U ponovljenom javnom natječaju gradonačelnik može, uzimajući u obzir stanje na tržištu, vrstu djelatnosti i druge relevantne okolnosti, odrediti minimalnu mjesečnu zakupninu u iznosu do 70% (sedamdeset posto) početne zakupnine utvrđene u prvom javnom natječaju, odnosno uz smanjenje do 30% (trideset posto).
Ako se ni na ponovljeni javni natječaj ne javi niti jedan ponuditelj ili ne bude pravovaljanih ponuda, gradonačelnik može raspisati drugi ponovljeni javni natječaj. U tom slučaju minimalna mjesečna zakupnina može se odrediti u iznosu do 50% (pedeset posto) početne zakupnine iz prvog javnog natječaja, odnosno uz smanjenje do 50% (pedeset posto).
Minimalna mjesečna zakupnina ni u kojem slučaju ne može biti niža od 50% (pedeset posto) početne zakupnine utvrđene u prvom javnom natječaju.

					        Članak 2.

Ova Odluka o izmjenama i dopunama Odluke o zakupu i kupoprodaji poslovnog prostora stupa na snagu prvog dana od dana objave u „Službenom glasniku Krapinsko-zagorske županije“.

